CELEX: 62011CN0497
Language: fi
Date: 2011-09-27 00:00:00
Title: Asia C-497/11 P: Valitus, jonka Helleenien tasavalta on tehnyt 27.9.2011 unionin yleisen tuomioistuimen (kuudes jaosto) asiassa T-81/09, Helleenien tasavalta v. Euroopan komissio, 13.7.2011 antamasta tuomiosta

19.11.2011   
            
            
               FI
            
            
               Euroopan unionin virallinen lehti
            
            
               C 340/12
            
         Valitus, jonka Helleenien tasavalta on tehnyt 27.9.2011 unionin yleisen tuomioistuimen (kuudes jaosto) asiassa T-81/09, Helleenien tasavalta v. Euroopan komissio, 13.7.2011 antamasta tuomiosta
   (Asia C-497/11 P)
   2011/C 340/21
   Oikeudenkäyntikieli: kreikka
   
      Asianosaiset
   
   
      Valittaja: Helleenien tasavalta (asiamiehet: P. Mylonopoulos, K. Boskovits ja G. Michailopoulos)
   
      Muu osapuoli: Euroopan komissio
   
      Vaatimukset
   
   
               —
            
            
               Euroopan unionin yleisen tuomioistuimen asiassa T-81/09 13.7.2011 antama tuomio on kumottava siltä osin kuin sillä hylätään Helleenien tasavallan nostama kanne,
            
         
               —
            
            
               Helleenien tasavallan asiassa T-81/09 nostama kanne on hyväksyttävä ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               
                  
                     Ensimmäinen valitusperuste
                  : asetuksen N:o 4253/88 23 artiklan 2 kohdan ja asetuksen N:o 2064/97 12 artiklan virheellinen tulkitseminen ja soveltaminen sekä asetuksen N:o 1650/02 54 ja 57 artiklan virheellinen tulkitseminen ja soveltaminen siltä osin kuin on kyse komission yksityisille yrityksille myöntämien tarkastusvaltuuksien laajuudesta.
            
         
               2)
            
            
               
                  
                     Toinen valitusperuste
                  : yleisen suhteellisuusperiaatteen virheellinen soveltaminen ja perustelujen puutteellisuus hankkeen ”Pohjois-Kreetan tieosuus” osalta siltä osin kuin komissio on soveltanut kyseiseen hankkeeseen 25 prosentin suuruista oikaisukerrointa viittaamalla pelkästään Kreikan viranomaisten aikaisemmin suorittamaan tarkastukseen mainitun hankkeen osasta.
            
         
               3)
            
            
               
                  
                     Kolmas valitusperuste
                  : asetuksen N:o 2064/97 2 artiklan virheellinen tulkitseminen ja soveltaminen siltä osin kuin unionin yleinen tuomioistuin on arvioinut hankkeen jäljitysketjun riittävyyttä laadullisten tekijöiden perusteella.
            
         
               4)
            
            
               
                  
                     Neljäs valitusperuste
                  : tarjoajien yhdenvertaista kohtelua koskevan periaatteen sekä direktiivin 93/37 22 artiklan 1 kohdan virheellinen tulkitseminen ja soveltaminen hankkeiden ”Varibobin solmupiste — Bogiati ja Afidnes — Markopoulon solmupiste — osa 1” sekä ”Aerino — M. Monastiri”, ”M. Monastiri — Larissan kiertotien alku” ja ”Larissan kiertotie” osalta siltä osin kuin rajoitetun hankintamenettelyn kulkuun liittyvät perusteet ja edellytykset olivat tunnettuja kaikille asianomaisille osapuolille, ja niillä pyrittiin hankkeen taloudellisuuteen.
            
         
               5)
            
            
               
                  
                     Viiden valitusperuste
                  : Sen Helleenien tasavallan esittämän olennaisen kanneperusteen tutkimatta jättäminen, joka koski hankintamenettelyn ehtoja hankkeiden ”Aerino — M. Monastiri”, ”M. Monastiri — Larissan kiertotien alku” ja ”Larissan kiertotie” osalta, ja puolustautumisoikeuksien ja kuulluksi tulemista koskevan oikeuden loukkaaminen.